স্বাধীনতা    স্বাধীনতার অর্থ খুঁজি দোয়েল তুমি জানো?  তোমরা পাখি স্বাধীনতা কেমন করে আনো?  আমার কাছে স্বাধীনতা মুক্ত দুটি ডানা  নীল আকাশে মেলে দিতে করবে না কেউ মানা।    স্বাধীনতার মানে খুঁজি রয়েল তুমি বলো?  বনের ভেতর স্বাধীনতায় কেমন করে চলো?  বুক ফুলিয়ে চলতে গিয়ে কেউ দেবে না বাধা  আমার মতো চলবো আমি আমিই  শাহান জাদা।    স্বাধীনতার অর্থ কি ভাই ইলিশ তোমার কাছে?  বাংলাদেশের নদীর ভেতর স্বাধীনতা আছে?  ঢেউয়ে ঢেউয়ে কাটবো সাঁতার থাকবে না জাল জলে  সাঁতার কাটার পাখনাগুলো মেলবো পানির তলে।    স্বাধীনতার অর্থ খুঁজি এই পতাকা শোন!  স্বাধীনভাবে উড়তে গিয়ে কোন্ কথাটি বোন?  সুতার ভেতর বাধা থেকেও পতপতিয়ে উড়ি  উড়ার সময় মুক্ত বাতাস করবে না কেউ চুরি।    আমার কাছে স্বাধীনতা সবাই স্বাধীন হবে  সবাই স্বাধীনতা পেলে স্বাধীনতা রবে।